runetrust/blame-folketinget-dk huggingface dataset:
Lotte Bundsgaard (S), 2005-06-15:
Jeg har fået det spørgsmål rimelig mange gange, men jeg svarer gerne på det endnu en gang.
Nu sidder finansministeren i salen.
Hvis det var hans debat, vi havde, nemlig debatten om regeringens finanslov,
så ville Venstres ordfører, hr. Troels Lund Poulsen, også have haft et socialdemokratisk forslag til en finanslov, og så var det det, vi diskuterede.
Jeg vil sige til hr. Troels Lund Poulsen, at inden regeringen fremlægger sin finanslov for 2006, kan man altså ikke forvente, at Socialdemokraterne fremlægger vores finanslovudspil, men jeg vil godt sige noget om, hvad det er, vi mener der skal gøres i det her samfund: Vi skal være langt bedre til at uddanne.
Det nytter ikke noget, at det bliver ved med at være hver fjerde ung i Danmark, der ikke får en ungdomsuddannelse.
Det nytter ikke noget, at regeringen bare sidder og kigger lidt på det.
Det nytter ikke noget, at regeringen ikke gør noget mere for at få integreret flygtninge/indvandrere i det danske samfund.
Men finanslovforslaget må vente, til finansministeren har fremlagt sit finanslovforslag, og det tror jeg egentlig godt hr. Troels Lund Poulsen forstår.
M052S45904731KAJE.FM.FM Page 4726
Erling Bonnesen (V), 2005-06-15:
Nu har vi i løbet af dagen hørt, hvordan Socialdemokratiet ser på skattestoppet i relation til finanslovforhandlingerne.
Jeg vil godt lidt ind på, hvordan Socialdemokratiet ser på skattestoppet i relation til kommuneskatterne.
Vi har igennem tiderne jo også hørt mange socialdemokratiske kommunalbestyrelsesmedlemmer kritisere skattestoppet i den skikkelse, det har nu, så jeg vil godt spørge Socialdemokratiets ordfører, om man vil melde ud til sine socialdemokratiske kandidater nu op til kommunalvalget, at man går ind for skattestoppet og præcis respekterer, som det praktiseres i dag, og at man ønsker at efterleve det, så vi ligesom får afsluttet den debat fra starten.
Jeg kan forstå, at Socialdemokratiet ikke vil melde ud til sine kandidater, at man skal respektere skattestoppet, som det ser ud nu, og det må vi jo forstå sådan, at det er den måde, man skal forstå det socialdemokratiske skatteloft på.
Så der er altså plads til nye stigninger i kommunalskatterne.
Er der nogen bemærkninger til det?
Lotte Bundsgaard (S), 2005-06-15:
Der er jo ingen grund til, at fru Gitte Lillelund Bech bliver sådan lidt halvgnaven over, at jeg ikke lige kunne huske, om det var præcis det spørgsmål, fru Gitte Lillelund Bech stillede for 9 timer siden.
Men jeg vil godt sige til alle Venstres ordførere, at de kan glæde sig til, at vi fremlægger et finanslovforslag, der er finansieret krone til krone.
Jeg er sikker på, at der nok skal være kø, når vi fremlægger det, med den store interesse, der har været, men jeg håber så også på, at Venstres ordførere kaster blikket på de ting, vi mener det er vigtigt at gøre i det her samfund, at de ikke lytter for meget til statsministeren og fortidens synder, men at de i stedet for sammen med os ser, hvordan vi kan tage fat på alle de problemer og alle de udfordringer, vores samfund står over for, sådan at vi kan sikre, at vores børn og børnebørn også kommer til at være godt uddannet, at der også er arbejdspladser i Danmark til den tid.
Men næste del af debatten må vi jo tage, når vi når til finansloven og åbningsdebatten om nogle måneder.
Gitte Lillelund Bech (V), 2005-06-15:
Så kan jeg jo fortælle fru Bundsgaard, at det svar, jeg fik for ca. 9 timer siden a to omgange, handlede om integrationsproblematikken.
Det var svaret på spørgsmålet for 9 timer siden, fuldstændig det samme spørgsmål, som jeg har stillet den her gang.
Men jeg må jo bare konkludere, at når vi kommer til finanslovforhandlingerne til efteråret, så vil fru Bundsgaard, og hvem hun ellers tager med fra Socialdemokraterne, meget, meget gerne vandre ind ad døren, og de vil sige, at de accepterer præmissen om skattestoppet.
Når de så sidder inden for døren, så vil de sandelig ikke anvise en finansiering, som vil hindre, at man hæver skatter og afgifter.
Nej, jeg forudser, at det, der kommer til at ske, er, at fru Bundsgaard og co. siger, at de accepterer præmissen, går ind ad døren, og så sidder de derinde og undrer sig over, at man sandelig ikke kan hæve en skat eller hæve en afgift.
Det er det, der kommer til at ske.
Det er i hvert fald sådan, som man må høre og forstå fru Lotte Bundsgaards svar både for 9 timer siden og nu.
M052S45904731KAJE.FM.FM Page 4732
Lotte Bundsgaard (S), 2005-06-15:
Jo flere gange jeg får stillet det samme spørgsmål, jo flere gange kan jeg lidt ligesom før middagspausen sige, at det samme spørgsmål kræver nogenlunde det samme svar.
Jeg vil endnu en gang godt svare, at når vi går til finanslovforhandlinger med regeringen, så er vores mål at få gjort noget ved alle de udfordringer og problemer, vores jo ellers rimelig gode samfund står over for.
Vi har en statsminister, som hellere vil henvise til fortidens synder end at gøre noget ved dem, og det kræver altså, at vi er nogle politikere, der siger, at vi bliver nødt til at være med ved de finanslovforhandlinger.
Gitte Lillelund Bech (V), 2005-06-15:
Jeg vil som det første følge op på hr. Kristian Thulesen Dahls spørgsmål om gældslettelsen, for jeg må jo bare konstatere, at det, som Socialdemokraterne nu har gang i, jo er det, som den tidligere formand for Socialdemokratiet, hr. Mogens Lykketoft, kaldte for et generationstyveri, nemlig at man ikke betaler gælden tilbage.
Men det må jeg jo så bare konkludere, når fru Bundsgaard ikke selv konkluderer det.
Så vil jeg godt tilbage til det her med accepten af præmissen om skattestop.
Vi har fastlåst procenten, og vi har fastlåst kroner og øre.
Derfor må jeg spørge fru Bundsgaard i forbindelse med det finanslovforslag, som Socialdemokraterne kommer med lidt senere på året: Vil det finanslovforslag acceptere præmissen, og det vil sige slet ikke indeholde skatte- eller afgiftsstigninger?
Vil det socialdemokratiske finanslovforslag slet ikke indeholde skatte- eller afgiftsstigninger?
Lotte Bundsgaard (S), 2005-06-15:
Det vil sige, at man jo egentlig godt kunne finde på mange forskellige afgifter inden for skattestoppet, bare de ikke kommer omkring statskassen.
Så meget har vi da fået ændret på skattestoppet her i dag.
Pia Christmas-Møller (KF), 2005-06-15:
Vi har sagt, at skattestoppet ikke er nok, for vi vil videre, og det har vi også vist i praksis.
Det er ikke bare muligt at gennemføre skattelettelser inden for skattestoppets rammer, men også at forbedre en lang række velfærdsområder, bl.a. sikre 70.000 flere operationer inden for skattestoppets rammer.
Er det den erkendelse, vi faktisk hører her i dag?
Lotte Bundsgaard (S), 2005-06-15:
Jeg har bemærket, at der er givet skattelettelser.
Men jeg har også bemærket, og vi har gentagne gange hørt det blive sagt, at man jo hellere ville have skattelettelser end skattestoppet.
Det Konservative Folkeparti har gentagne gange kæmpet for at få skattelettelser og siger om skattestoppet, at det er man nødt til at tage med, når man er i regering.
Så jeg synes, det ville klæde Det Konservative Folkeparti klart og tydeligt at sige, hvad der er vigtigst: skattestoppet eller skattelettelser?
Pia Christmas-Møller (KF), 2005-06-15:
Skattestoppet fastfryser skattesystemet, sagde fru Lotte Bundsgaard.
Jeg vil gerne spørge fru Lotte Bundsgaard, om hun har bemærket, at det inden for skattestoppets rammer er blevet muligt at give skattelettelser i en betragtelig størrelsesorden?
Lotte Bundsgaard (S), 2005-06-15:
Vi ønsker, at den næste generation skal være sikret en ordentlig uddannelse; at næste generation er sikret, at vi har brugt penge på forskning, så vi har skabt nye arbejdspladser.
Til hr. Kristian Thulesen Dahls orientering kan jeg sige, at det sagde vi nu også mange gange i valgkampen.
Så godt nok vil vi gerne fremlægge nye forslag, men det her er ikke et specielt nyt forslag.
Men noget, vi jo ikke har hørt så meget om i dag, er en del af den sociale side af skattestoppet.
Dansk Folkeparti bryster sig meget af, at de har meget indflydelse, og at det er dem, der har ophavsretten, og hvad ved jeg, men vi har gentagne gange hørt hr. Kristian Thulesen Dahl, gruppeformand for Dansk Folkeparti, sige, at skattestoppet havde en social slagside.
Derfor undrer det mig, at hr. Kristian Thulesen Dahl slet ikke tager fat i det i dag.
Det undrer mig, at hr. Kristian Thulesen Dahl kun taler om, at skattestoppet har social slagside, når hr. Kristian Thulesen Dahl er til vælgermøder.
Så det ville klæde Dansk Folkeparti ikke bare at kritisere, men i stedet for fremlægge, hvordan man vil skabe et skattestop, der ikke har den samme sociale slagside som den, Dansk Folkeparti mener det nuværende skattestop har.
Jeg kan bekræfte, at vi mener, det er afgørende, at vi får investeret noget mere i uddannelse og forskning.
Hvordan kan det være?
Jo, både hr. Kristian Thulesen Dahl og jeg har et hus.
Hvis der er et hul i taget i det her hus, kan vi vælge at fortsætte med at betale præcis det samme tilbage på realkreditlånet, men hvis vi ikke får lappet hullet, bliver der forholdsvis hurtigt vand på gulvet, når det regner.
Man kan også vælge at sige: Vi betaler en lille smule mindre af på gælden for så at lappe hullet
M052S45904731KAJE.FM.FM Page 4730
Tuesday, November 8, 2005 4:29 PM i taget.
På den måde sikrer vi os altså rimelig godt på sigt.
Det er lidt det samme som med vores fremtid.
Vi kan vælge at lade være med at prioritere forskning, lade være med at prioritere uddannelse og så bagefter gøre som statsministeren og sige, at det er fortidens synders skyld.
Det mener vi ikke.
Vi mener, at det er afgørende at investere i uddannelse og investere i forskning.
Kristian Thulesen Dahl (DF), 2005-06-15:
Nu har der her i et par runder været en del tvivl om, hvordan Socialdemokratiet ville finansiere ønskerne til nye udgifter.
Det er ikke et svar, der er kommet i dag, men et svar, der er kommet her i starten af måneden.
For der har man jo støttet et forslag fra fagbevægelsen om, at man ikke skal afbetale gælden i det tempo, vi andre ønsker at afbetale gælden i.
Man har altså en politik, der går ud på, at man vil nedsætte afbetalingen af gælden, bruge nogle flere penge her og nu, og så overlade en større gæld til de fremtidige generationer.
Altså en større gæld til vores børn og børnebørn, som skal hænge på en større del af regningen.
Kan fru Lotte Bundsgaard ikke bekræfte, at en del af finansieringen til det, Socialdemokratiet vil, er at nedsætte afbetalingen af gælden, altså at lade være med at betale så meget af på gælden, som vi andre gerne vil?
Lotte Bundsgaard (S), 2005-06-15:
Bare lige for Folketingets og seernes skyld kan jeg fortælle, at skattetrykket jo er steget fra 20032004, altså under den borgerlige regering, fra 49 pct. til 49,7 pct.
Skattetrykket er steget ifølge »Økonomisk redegørelse« fra regeringen.
Men svaret på hr. Jens Rohdes spørgsmål vil jeg meget gerne give en gang til, nemlig det, at vi fremsætter en finanslov finansieret krone til krone.
Derudover forhandler vi gerne med regeringen på baggrund af skattestoppet.
Hr. Jens Rohde svarede mig jo ikke på, om man var indstillet på at rykke en lille smule på det.
Men vi forhandler på baggrund af det skattestop, som regeringen jo går rigtig, rigtig meget op i.
Jens Rohde (V), 2005-06-15:
Igen fik vi et ikkesvar.
Men fint, så må vi konstatere og konkludere, at der jo er tale om en ren tilståelsessag fra Socialdemokraternes side.
Det kan vi også høre på de svar, som fru Lotte Bundsgaard kommer med.
Hver gang vi spørger ind til finansieringen, og hver gang vi spørger ind til, om man ønsker at overholde skattestoppet, så siger man: Vi vil have flere penge til det, og vi vil have flere penge til det, og vi vil have flere penge til det.
Og der låser skattestoppet.
Ergo er der jo kun én vej for skatterne, og det er i vejret.
Nu forsøger jeg en allersidste gang, og jeg har ikke stillet dette konkrete spørgsmål, før jeg stillede det lige for et øjeblik siden: Vil Socialdemokraterne fremsætte et finanslovforslag, hvori ingen skat hæves, hvad enten den opkræves i kroner og øre, eller den opkræves i procent, sådan som skattestoppet foreskriver?
Vil man overholde skattestoppet i sit finanslovforslag?
Lotte Bundsgaard (S), 2005-06-15:
Jeg vil sige til hr. Jens Rohde, at uanset hvor mange gange han stiller mig det samme spørgsmål, så vil jeg sige det samme.
Vi har forstået på regeringen, at hvis vi skal forhandle finanslov, skal vi, når vi forhandler finanslov, acceptere præmissen om skattestop, ellers får vi ingen indflydelse på resten.
Har man ændret holdning på det område, siden man bliver ved med at spørge mig?
Jeg siger klart og tydeligt, at når vi møder op til finanslovforhandlingerne, ved vi godt, at det er afgørende for regeringen at holde det her skattestop.
Vi er så interesserede i at tage fat på alle de udfordringer, det her samfund står over for.
Vi er bange for, at statsministeren kun vil tale om fortidens synder og ikke gøre noget for at løse udfordringen.
Derfor går vi til finanslovforhandlinger.
Og vi ved godt, at baggrunden, regeringen vil forhandle med os på, er det her skattestop.
Jens Rohde (V), 2005-06-15:
Jeg kan forstå på fru Lotte Bundsgaard, at vi skal vente på den socialdemokratiske finansiering, til finansministeren har fremsat regeringens finanslovforslag.
Vil Socialdemokraterne garantere, at man i det finanslovforslag, som kommer fra Socialdemokraterne her til efteråret, og som fru Lotte Bundsgaard har lovet, overholder skattestoppet?
M052S45904731KAJE.FM.FM Page 4729
Lotte Bundsgaard (S), 2005-06-15:
Man kan sige, at det, hr. Hans Andersen lægger op til nu, er, at der kommer et ændringsforslag på det her område, for når hr. Hans Andersen påstår, at de her institutioner bliver ved med at være der, er det jo ikke under den kommunalreform, som socialministeren i selskab med hr. Hans Andersen har forhandlet igennem.
Vi ved jo godt, at de mest specialiserede institutioner for f.eks. de spædbørn, der har været udsat for vold, får meget, meget svært ved at klare det i den nye struktur.
Der kan det godt være, at Venstre har det sådan, at ideologi går frem for alt.
De har sagt: Alt skal ud til kommunerne, så er vi ligeglade med, at der er spædbørn, som i forvejen har lidt, der kommer til at lide endnu mere under det her.
Hans Andersen (V), 2005-06-15:
Kommunerne skal nu have ansvaret for at drive dem, men det er således i dag, at kommunerne jo driver en lang række institutioner, hvor de tager hånd om mennesker, der har brug for hjælp.
Men det afgørende er her, at vi nu pålægger kommunerne et entydigt ansvar.
Et entydigt ansvar består i, at de tager hånd om og sikrer hjælp til de mennesker, der har behov.
Og det ønsker Socialdemokraterne ikke at være med til.
De ønsker stadig væk, at vi skal fortsætte med et delt ansvar, som jeg må forstå det; et delt ansvar, hvor mennesker ikke kan finde ud af, hvem de skal bede om hjælp.
Lotte Bundsgaard (S), 2005-06-15:
Jeg vil sige til hr. Hans Andersen, at vi sådan set også havde ønsket, at vi kunne få regeringen til at rykke sig, så vi kunne komme til at stemme for kommunalreformen på det sociale område, for det bekymrer os virkelig, hvad man nu udsætter nogle af de svageste mennesker for i Danmark.
De spædbørn, som har været udsat for vold af deres forældre, oplever vi socialministeren kan lave kampagner for.
Børn, der har været udsat for vold – det er heldigvis ikke så mange – ender i dag på højt specialiserede spædbørnshjem, hvor der er nogle, der virkelig kan gøre noget for dem; nogle, der kan gøre noget for, at de kan få et ordentligt liv.
Vi spurgte gentagne gange regeringen: Kunne vi ikke blive enige om på det her område at lade være med at tænke ideologi, men tænke i, hvordan vi kan sikre de her små mennesker et ordentligt liv af en ordentlig kvalitet.
Den mente, at det var vigtigere, at man bare fik sendt alt ud, inden man tænkte i, at der er nogle mennesker i det her samfund, der har behov for en bedre kvalitet, og at man ikke bare kan bruge ideologien, når man tænker på dem.
Hans Andersen (V), 2005-06-15:
Jeg vil gerne spørge til det med at bryde den negative sociale arv, hvilket vi alle sammen er optaget af.
Fru Lotte Bundsgaard nævner, at det kræver konkrete handlinger og konkrete forslag.
Og det, vi vil opleve i morgen, er, at Socialdemokraterne stemmer imod kommunalreformen på det sociale område, netop der, hvor vi entydigt placerer ansvaret for at tage hånd om udsatte mennesker i det danske samfund.
De ønsker at bevare muligheden for, at borgerne bliver rundtossede af at løbe fra kommune til amt og fra amt til kommune, og der er ingen, der vil tage noget ansvar nogen steder.
Der skal vi så opleve, at Socialdemokraterne i morgen stemmer imod.
Det er ikke konkret handling.
Jeg vil gerne bede Socialdemokraterne overveje endnu en gang, om ikke de skulle stemme for kommunalreformen på socialområdet.
M052S45904731KAJE.FM.FM Page 4728
Lotte Bundsgaard (S), 2005-06-15:
Jeg kan godt forstå, at hr. Leif Mikkelsen er en lille smule sur nu.
For det er jo fuldstændig rigtigt, at det, statsministeren leverede, var, at det er fortidens synders skyld, og i sin replik skulle De Radikale og Socialdemokraterne og SF lige have en masse skældud.
Nu var den kække student blevet sådan lidt sur.
Jeg kan godt forstå, at det er lidt hårdt for hr. Leif Mikkelsen at se Socialdemokraterne, der har konkrete forslag til, hvordan vi får flere unge til at få en ungdomsuddannelse.
Hvordan sikrer vi, at flygtninge/indvandrere bliver integreret bedre i Danmark?
Hvad gør vi for at sikre de ofre, der har været udsat for kriminalitet, der har været udsat for vold, så de ikke skal kunne møde deres gerningsmænd på gaderne flere måneder efter?
Det har vi klare svar på.
Jeg kan godt forstå, at hr. Leif Mikkelsen trænger en smule til sommerferie, men vi kan godt fortsætte lidt endnu.
Leif Mikkelsen (V), 2005-06-15:
Jeg forstår godt, at det virker trættende, men nu var sagen jo den, at hvis vi havde fået svar, havde vi været fri for at gentage spørgsmålet gang på gang.
Men det står tydeligt for enhver, at der jo ikke gives noget svar andet end, at man vil det, og at man vil det, uden man egentlig har nogen finansiering bortset fra den velkendte socialdemokratiske model, som graver dybere og dybere i borgernes lommer.
Vi kan åbenbart ikke få et svar fra den socialdemokratiske ordfører.
Derfor kan vi glæde os til, at vi en dag får læst teksten af Socialdemokraternes nye formand, som forhåbentlig kan give klare svar.
Ellers bliver vi nødt til at blive ved med at spørge og spørge og spørge, og det gør vi selvfølgelig gerne, for at udlægge Socialdemokraternes politik, når de nu ikke selv kan.
Så det her flagrer virkelig i vinden efter i dag.
En række af spørgsmålene var meget konkrete, og der er ingen svar at hente overhovedet.
Så jeg glæder mig til teksten fra Socialdemokraternes nye formand en dag ved lejlighed.
Lotte Bundsgaard (S), 2005-06-15:
Det billede, der står tilbage, er, at Socialdemokraterne er indstillet på at løse alle de udfordringer, det her samfund står over for.
Vi gør ikke ligesom statsministeren og siger, at det er fortidens skyld, eller ligesom Venstre, der bliver ved med at stille de samme spørgsmål 20 gange efter hinanden.
Nej, vi byder på de ting, der bekymrer mennesker, der bekymrer os i det her samfund, nemlig at der desværre er alt for mange unge, der ikke får en uddannelse, at der er alt for mange flygtninge og indvandrere, der ikke er blevet ordentligt integreret, at ofrene for vold i Danmark har fået det værre under den nuværende regering.
Det er det, som vi mener er det afgørende.
Det kan godt være, at Venstre mener, at det er afgørende at få os til mange gange at gentage – og jeg gentager det gerne igen – at skattestoppet aldrig bliver vores kop te, men vi har forstået på regeringen, at det er sådan, at en præmis for at deltage i finanslovforhandlingerne er, at vi accepterer det skattestop.
Så siger vi, o.k., det er jer, der har flertallet, men kan vi forbedre uddannelsen og integrationen og miljøet i det her land, så gør vi det gerne.
Leif Mikkelsen (V), 2005-06-15:
Jeg tror, der er god grund til at høre efter i dag, når nu vi diskuterer skat.
Selv om fru Lotte Bundsgaard sikkert er ved at være træt af det, så er det ret vigtigt for vælgernes vurdering, at når Socialdemokraterne siger, at de egentlig ikke går ind for et skattestop, og at de kan tænke sig andre finansieringer og omlægninger, ja, så er der jo historisk belæg for at vide, at ved enhver skattereform, de har gennemført, har de stort set taget sig godt betalt for gennemførelsen.
Det vil sige, at resultatet er stigende skatter.
Det er Socialdemokraternes svar i dag, at det skal man altså forvente.
Når man så dertil lægger, at Socialdemokraternes nye formand jo har talt om, at de både var villige til at diskutere efterløn, folkepension osv., M052S45904731KAJE.FM.FM Page 4727 Tuesday, November 8, 2005 4:29 PM og jeg har ikke hørt, at det var for at diskutere, at de skulle sættes op, så ser det jo ret dårligt ud at være vælger i Danmark, hvis Socialdemokraterne ellers kom til fadet.
Er det billedet i dag, der står tilbage?
Eller kan vi tro på, at man kan forestille sig en anden politik fra Socialdemokraterne?
Lotte Bundsgaard (S), 2005-06-15:
Man skal forstå vores udmeldinger på den måde, at vi aldrig kommer til at synes, skattestoppet er en genial opfindelse.
Man kan altså ikke overbevise os om, at det er en god idé at fastfryse et skattesystem.
Men det, man også skal forstå, er, at når vi går ud i en valgkamp og lover, at de ældre skal have bedre forhold, lover, at vores folkeskole skal være bedre, lover, at vi sætter penge af til forskning, så fører vi det også ud i livet lidt til forskel fra den nuværende regering, der er ude at sige, at vi skal have en bedre folkeskole, at eleverne skal lære mere i folkeskolen, og kritiserer fortiden for, at de ikke har gjort det godt nok, og hvad gør man, første gang man kan forbedre vores folkeskole?
Det vil sige, at man siger til alle de forældre, hvis børn skal starte i skolen efter sommerferien: Vi har godt nok ofte sagt til jer, at folkeskolen ikke var helt god nok, men vi vil ikke bruge nogen penge på at forbedre folkeskolen, vi vil ikke være med til at sikre, at jeres børn har lærere, der tit nok kommer på efteruddannelse, at jeres børn oplever at få ordentlige bøger i skolen, at man i det hele taget har en folkeskole, som skaber børn, der både kan læse og skrive og regne, samtidig med at de kan tænke selvstændigt.
Det er, som om Venstres ordførere ikke rigtig taler sammen, for først var der hr. Troels Lund Poulsen, som ganske rigtigt sagde, at vi Socialdemokrater altså mener, at skattestoppet låser samfundet fast.
Det var ikke noget, vi ville have opfundet.
Det kan godt være, regeringen har ændret sig, men vi har forstået, at det altså er en præmis, at når man laver finanslov, laver man den inden for skattestoppets rammer.
Men jeg forstår faktisk udmærket godt de kommunalpolitikere, der siger, at det er ret svært at få enderne til at hænge sammen.
Det er især svært, fordi vi oplevede en regering, der i den sidste valgkamp talte meget om, at folkeskolen skulle være bedre, talte meget om, at de ældre skulle have bedre forhold.
Når det så kommer til stykket, hvad gør man så?
Vi kan tage folkeskolen som et godt eksempel: Man pålægger kommunerne at skære ned på enhedsudgifterne i folkeskolen.
Man siger altså, at den folkeskole, som statsministeren talte rigtig meget i valgkampen om skulle forbedres, er der altså ingen penge til at forbedre.
Derfor forstår jeg godt kommunalpolitikernes bekymringer.